open-index/open-wikipedia-markdown huggingface dataset:
מרקו דמיטרוביץ'

**מרקו דמיטרוביץ**' (בסרבית: **Марко Дмитровић**; נולד ב-24 בינואר 1992 בסובוטיצה שברפובליקה הסוציאליסטית של סרביה, הרפובליקה הפדרלית הסוציאליסטית של יוגוסלביה) הוא כדורגלן סרבי המשחק בעמדת השוער בקבוצת אספניול מהלה ליגה. הוא שיחק בנבחרת סרביה עד שנת 2022.

## קריירת מועדונים
דמיטרוביץ' גדל במחלקת הנוער של הכוכב האדום בלגרד. בשנת 2010 קודם לקבוצה הבוגרת של המועדון, אך לא זכה לדקות משחק במדיה.

ב-3 בספטמבר 2013 חתם דמיטרוביץ' באויפשט מליגת העל ההונגרית. הוא ערך 12 הופעות ליגה במדי המועדון, וזכה עם המועדון בגביע ההונגרי ובסופר קאפ ההונגרי.

ב-6 בינואר 2015 חתם דמיטרוביץ' על חוזה לעונה וחצי בצ'רלטון את'לטיק מהפוטבול ליג צ'מפיונשיפ. ב-24 בינואר ערך את הופעת הבכורה שלו במועדון, בתיקו 0-0 נגד וולברהמפטון וונדררס במסגרת המחזור ה-27 בליגה לעונת . בסך הכל ערך חמש הופעות ליגה במדי המועדון.

ב-27 ביולי 2015 הושאל דמיטרוביץ' למשך עונה אחת לאלקורקון מהליגה הספרדית השנייה. ב-7 ביולי 2016 חתם על חוזה קבוע לשלוש עונות במועדון. בסך הכל ערך 79 הופעות ליגה במדי המועדון.

ב-23 ביוני 2017 חתם דמיטרוביץ' על חוזה לארבע עונות באייבר מלה ליגה. ב-21 באוגוסט ערך את הופעת הבכורה שלו במועדון, בניצחון 1-0 על מאלגה במסגרת המחזור הראשון בליגה לעונת 2017/2018. בסך הכל שיחק דמיטרוביץ' במועדון במשך ארבע עונות, בהן ערך 130 הופעות ליגה ואף הבקיע שער אחד בבעיטת עונשין מ-11 מטרים בהפסד 2-1 לאתלטיקו מדריד במסגרת המחזור ה-19 בליגה לעונת 2020/2021.

ב-4 ביולי 2021 חתם דמיטרוביץ' על חוזה לארבע עונות בסביליה. ב-15 באוגוסט ערך את הופעת הבכורה שלו במועדון, בניצחון 3-0 על ראיו ואיקאנו במסגרת המחזור הראשון בליגה לעונת 2021/2022. בעונתו הראשונה במועדון שימש כשוער מחליף ליאסין בונו, וערך שש הופעות ליגה.

ב-11 באוגוסט 2024 חתם דמיטרוביץ' בלגאנס. 

ב-19 ביוני 2025 חתם באספניול. 

## קריירה בינלאומית
ב-14 בנובמבר 2017 ערך דמיטרוביץ' את הופעת הבכורה שלו בנבחרת סרביה, בתיקו 1-1 נגד נבחרת קוריאה הדרומית במשחק ידידות.

הוא היה חלק מסגל נבחרת סרביה בטורניר מונדיאל 2018, אך לא שיחק בטורניר.

נכלל בסגל נבחרת סרביה לטורניר מונדיאל 2022.

## תארים
;אויפשט
* הגביע ההונגרי (1): 2013/2014
* הסופר קאפ ההונגרי (1): 2014/2015

**סביליה**
* הליגה האירופית : 2022/2023

## קישורים חיצוניים

## הערות שוליים

קטגוריה:כדורגלנים סרבים
קטגוריה:שוערי כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני אויפשט
קטגוריה:כדורגלני צ'רלטון את'לטיק
קטגוריה:כדורגלני אלקורקון
קטגוריה:כדורגלני אייבר
קטגוריה:כדורגלני סביליה
קטגוריה:כדורגלני לגנס
קטגוריה:כדורגלני אספניול
קטגוריה:כדורגלני נבחרת סרביה
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:ספורטאים סרבים בהונגריה
קטגוריה:ספורטאים סרבים בספרד
קטגוריה:סרבים שנולדו ב-1992
שון ג'ונסון (כדורגלן)

**שון אוורט ג'ונסון** (באנגלית: **Sean Everet Johnson**; נולד ב-31 במאי 1989 בלילברן שבג'ורג'יה, ארצות הברית) הוא כדורגלן אמריקאי המשחק בעמדת השוער בקבוצת ניו יורק סיטי מה-MLS.

## קריירת מועדונים
ג'ונסון החל את הקריירה המקצוענית שלו בשיקגו פייר מה-MLS, כאשר נבחר בסיבוב הרביעי של דראפט . בסך הכל ערך 176 הופעות ליגה במדי המועדון.

ב-11 בדצמבר 2016 חתם ג'ונסון באטלנטה יונייטד מה-MLS. למחרת חתם בניו יורק סיטי מה-MLS.

## קריירה בינלאומית
ב-22 בינואר 2011 ערך ג'ונסון את הופעת הבכורה שלו בנבחרת ארצות הברית, בתיקו 1-1 נגד נבחרת צ'ילה במשחק ידידות.

הוא היה חלק מסגל הנבחרת בטורנירים גביע הזהב 2013, גביע הזהב 2017 וגביע הזהב 2021, בהן זכתה נבחרתו, וכן בטורניר גביע הזהב 2019, בו סיימה נבחרת ארצות הברית במקום השני לאחר שהפסידה לנבחרת מקסיקו בגמר.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

## תארים
;ניו יורק סיטי
* גביע ה-MLS (1): 2021

;נבחרת ארצות הברית
* גביע הזהב של CONCACAF (3): 2013, 2017, 2021

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:כדורגלנים אמריקאים
קטגוריה:שוערי כדורגל אמריקאים
קטגוריה:כדורגלני שיקגו פייר
קטגוריה:כדורגלני ניו יורק סיטי
קטגוריה:כדורגלני טורונטו
קטגוריה:כדורגלני נבחרת ארצות הברית
קטגוריה:ג'ורג'יה: כדורגלנים
קטגוריה:כדורגלני גביע הזהב 2013
קטגוריה:כדורגלני גביע הזהב 2017
קטגוריה:כדורגלני גביע הזהב 2019
קטגוריה:כדורגלני גביע הזהב 2021
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:בוגרי אוניברסיטת מרכז פלורידה
קטגוריה:אמריקאים שנולדו ב-1989
72 מקומות שמסוכן לחיות בהם

**72 מקומות שמסוכן לחיות בהם** (באנגלית: **72 Dangerous Places to Live**) היא סדרת טבע תיעודית אוסטרלית, אשר יצאה לשידור בידי חברת "Showrunner Productions" ויצאה ברשת "ABC TV" וכן ברשת האינטרנט נטפליקס בין ה-21 במרץ עד ה-25 באפריל 2016, בהנחייתו של השחקן מיטש ראיין.

סדרה זו מדרגת בשישה פרקים בני 46 דקות, 72 המקומות המהווים סכנה גדולה לאנשים הגרים בה ומדרגת אותם בהתאם, תוך התחשבות באיום על האנשים בה, הסכנות בהם הם נתקלים ורמת היכולת שלהם להינצל ממנה (בעודם בה). בין השאר נתקלים באזורים מוכי הרי געש, הוריקנים, שפטונות, שריפות, מפולת שלגים ושאר אסונות טבע, פגעי אקלים קשה וכן סכנות שנגרמות מאנשים, חיות בר, מחלות מקומיות ואף מההתחממות הגלובלית.

הסדרה מזכירה את הסדרות הדומות של "זיכיון 72" של נטפליקס, בדומה ל-72 החיות החמודות ביותר ו-"72 החיות המסוכנות ביותר", אך כל פרק בעל דירוג סופי ורק מציג את האזור, ללא תחרות. הרשימה גם תמציתית וארוכה יותר לכל פרק.

## פרקים
**פרק 1 - על גלי הזמן**:
*סנטרליה (מקום 31)
*אתר הסקי ביג וייט  (מקום 20)
*פיטקרן (מקום 57)
*בייג'ינג (מקום 25)
*קיריביטי (מקום 2)
*נפאל (מקום 19)
*נהר הגנגס ובעיקר ואראנסי (מקום 17)
*מלאווי (מקום 40)
*כביש קארקוראם (מקום 67)
*ונציה (מקום 71)
*גינאה (מקום 47)
*מרלינגה  (מקום 37)

**פרק 2 - רגע לפני שקיעה**:
*נהר צ'יליוונג  (מקום 43)
*וויטנום  (מקום 10)
*אריקה (מקום 55)
*ניו יורק (מקום 50)
*כרייסטצ'רץ' (מקום 36)
*המלדיבים (מקום 3)
*לה רינקונאדה (מקום 13)
*תאילנד (מקום 53)
*תחנת החלל הבין-לאומית (מקום 43)
*האוקיינוס הדרומי (מקום 27)

**פרק 3 - אש וקרח**:
*סמטת הטורנדו (מקום 6)
*מנזר פוגטאל  (מקום 66)
*אנטארקטיקה (מקום 12)
*ימת אראל (מקום 59)
*הולנד (מקום 63)
*אוסטרליה (מקום 5)
*העתק סן אנדראס ודרום קליפורניה (מקום 29)
*טיקופיה (מקום 38)
*ברמודה (מקום 54)
*קטניה (מקום 30)
*הר וזוב (מקום 7)
*מונטסראט (מקום 39)
*פיצ'ר  (מקום 41)

**פרק 4 - רק בגלל הרוח**:
*דרך היונגאס (מקום 58)
*אגם מרקאיבו (מקום 62)
*מחנות הבסיס של הר אוורסט (מקום 48)
*טהאצ'אפי  (מקום 42)
*סיוויטה די בגנורגיו  (מקום 70)
*בנגקוק (מקום 18)
*ניו אורלינס (מקום 24)
*מקסיקו (מקום 22)
*צ'רנוביל (מקום 14)
*קווינסלנד (מקום 28)
*אינדונזיה (מקום 35)
*רואפהו (מקום 32)
*הפיליפינים (מקום 9)

**פרק 5 - מים רבים לא יכבו את הסכנה**:
*פלורידה (מקום 52)
*אלסקה (מקום 61)
*פוקושימה (מקום 15)
*קולקטה (מקום 26)
*ונואטו (מקום 11)
*קימברלי (מקום 65)
*קירונה (מקום 69)
*איג'ן  (מקום 34)
*קלדוניה החדשה (מקום 44)
*גואטמלה (מקום 4)
*ולינגטון (מקום 68)
*חופי האוקיינוס ההודי (מקום 21)
*גומה  (מקום 33)

**פרק 6 - באש ובמים**:

*יפן (מקום 8)
*שקע דנקיל (מקום 46)
*אוימיאקון (מקום 51)
*דלהי (מקום 23)
*המרוץ הימי "Clipper Round the World Yacht Race"  (מקום 56)
*האיטי (מקום 16)
*ארץ הדוגון  (מקום 64)
*הוואי (מקום 60)
*אוגנדה (מקום 49)
*הל  (מקום 72)
*סונדרבאנס (מקום 1)

**דירוג ראשוני** (בסיום פרק 6):

## ראו גם
*72 המסוכנים של אוסטרליה
*72 החיות החמודות ביותר

## קישורים חיצוניים
* 

## הערות שוליים

קטגוריה:תוכניות טבע
קטגוריה:סדרות טלוויזיה תיעודיות של נטפליקס
קטגוריה:תוכניות טלוויזיה שעלו לשידור בשנות ה-2010
גבר במלואו (מיני-סדרה)

**גבר במלואו** (באנגלית: **A Man in Full**) היא מיני סדרת טלוויזיה מסוגת דרמה אמריקאית שנכתבה על ידי דייוויד אי קלי ובוימה על ידי רג'ינה קינג המבוססת על הרומן של טום וולף באותו שם עבור נטפליקס. הסדרה מורכבת משישה פרקים, ושודרה בבכורה בנטפליקס במאי 2024.

## עלילה
אינטרסים עסקיים ופוליטיים מתנגשים כאשר צ'רלי קרוקר, איל הנדל"ן מאטלנטה מגן על האימפריה שלו מפני אלה שרוצים לנצל את פשיטת הרגל הפתאומית.

## שחקנים ודמויות
* ג'ף דניאלס בתור צ'רלי קרוקר
* דיאן ליין בתור מרתה קרוקר
* ויליאם ג'קסון הארפר בתור ווס ג'ורדן
* אמל אמיין בתור רוג'ר וייט
* טום פלפרי בתור ריימונד פיפגראס
* שרה ג'ונס בתור סרינה קרוקר
* ג'ון מייקל היל בתפקיד קונרד הנסלי
* צ'אנטה אדמס בתור ג'יל הנסלי
* לוסי לו בתור ג'ויס ניומן
* אוון רו בתור וולי קרוקר
* ביל קאמפ בתור הארי זייל
* ג'ריקה הינטון בתור הנרייטה וויט

## בימוי
רג'ינה קינג ביימה את שלושת הפרקים הראשונים.

## הפקה
### פיתוח
ב-4 בנובמבר 2021, הוכרז כי נטפליקס נתנה אור ירורק להפקת מיני-סדרה, המבוססת על הרומן באותו שם מאת טום וולף. את התסריט כתב דייוויד אי קלי והיא בוימה על ידי רג'ינה קינג. השניים גם מפיקים יחד עם ריינה קינג ומתיו טינקר. הסדרה הופקה על ידי חברות ההפקה "Royal Ties Productions" ו-"David E. Kelly Productions".

### ליהוק
בתחילת מאי 2022 לוהק ג'ף דניאלס. דיאן ליין לוהקה לתפקיד ראשי ביולי 2022. ויליאם ג'קסון הארפר, אמל אמיין, טום פלפרי, שרה ג'ונס, ג'ון מייקל היל, צ'נטה אדמס, לוסי לו וביל קמפ לוהקו באוגוסט 2022.

### צילומים
הצילומים היו אמורים להתחיל במאי 2022. הצילומים היו צפויים להתחיל ב-8 באוגוסט 2022 באטלנטה ג'ורג'יה, ולהסתיים ב-10 בדצמבר.

## קישורים חיצוניים

## הערות שוליים

קטגוריה:תוכניות טלוויזיה שמתרחשות באטלנטה
קטגוריה:סדרות דרמה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2024
סולג'ה בוי

**דה-אנדרה קורטז ואי** (באנגלית: **DeAndre Cortez Way**; נולד ב-28 ביולי 1990), הידוע בשם הבמה **סולג'ה בוי** (**Soulja Boy**), הוא ראפר ומפיק מוזיקלי אמריקאי. הוא פרץ לתודעה לאחר שהוציא באופן עצמאי את הסינגל "Crank That (Soulja Boy)" שהגיע בשיאו למקום הראשון במצעד הבילבורד הוט 100.

## ביוגרפיה
ואי נולד בשיקגו ועבר לאטלנטה בגיל שש, אז התעניין בראפ. בגיל 14, עבר לבאטסוויל שבמיסיסיפי עם אביו. אביו של ואי סיפק עבורו אולפן הקלטות כדי לחקור את שאיפותיו המוזיקליות. בנובמבר 2005, ואי פרסם שירים באתר SoundClick, ולאחר מכן פרסם אותם גם ביוטיוב ובמייספייס. במרץ 2007 הוציא את אלבום האולפן העצמאי הראשון שלו, *Unsigned & Still Major: Da Album Before da Album*. עוד באותו החודש, הקליט את השיר "Crank That (Soulja Boy)", ואחריו סרטון המדגים את הריקוד הנלווה לשיר. ב-2 במאי יצא השיר כסינגל. השיר הפך במהרה לוויראלי וזכה להצלחה מסחרית רבה, כשהגיע למקום הראשון במצעד הבילבורד הוט 100. בהמשך, הועמד השיר לפרס גראמי לשיר הראפ הטוב ביותר, אך הפסיד ל-"Good Life" של קניה וסט וטי-פיין.

ב-2 באוקטובר 2007 יצא אלבום הבכורה שלו, *Souljaboytellem.com* באמצעות חברת התקליטים אינטרסקופ רקורדס, שהגיע בשיאו למקום הרביעי במצעד הבילבורד 200. את האלבום הקליט סולג'ה בוי באמצעות גרסת הדמו של FL Studio, וזכה לביקורות מעורבות ממבקרי המוזיקה.

בדצמבר 2008 יצא אלבום ההמשך, *iSouljaBoyTellem* וזכה לביקורות שליליות. הסינגל הראשון מתוך האלבום, "Bird Walk", הגיע בשיאו למקום ה-40 במצעד שירי ה-R&B/היפ-הופ ול-20 הראשונים במצעד שירי הראפ. הסינגל השני, "Kiss Me thru the Phone", הגיע למקום השלישי במצעד הבילבורד הוט 100 וזכה למיליוני הורדות דיגיטליות.

בשנת 2010 הוציא את אלבומו השלישי, *The DeAndre Way*. הסינגל המוביל מתוך האלבום, "Pretty Boy Swag", הגיע למקום החמישי במצעד שירי הראפ.

במרוצת השנים 2011–2013, הוציא סולג'ה בוי סדרה של מיקסטייפים להורדה באינטרנט, שזכו למאות אלפי הורדות. במאי 2014, התארח סולג'ה בוי בסינגל השיווקי של הראפרית ניקי מינאז', "Yasss Bish", שזכה להצלחה ולשבחים מהמבקרים. באותה השנה, יצא האלבום הדיגיטלי *King Soulja 3*'. בהמשך השנה הכריז סולג'ה בוי כי חתם בחברת התקליטים יוניברסל מיוזיק גרופ לקראת הוצאת אלבום האולפן הרביעי שלו, שיצא בפברואר 2015 ונקרא *Loyalty*. את האלבום המשיכו מספר מיקסטייפים נוספים שיצאו באותה השנה.

## דיסקוגרפיה
### אלבומי אולפן
* 2007: *Souljaboytellem.com*
* 2008: *iSouljaBoyTellem*
* 2010: *The DeAndre Way*
* 2015: *Loyalty*
* 2018: *Young Drako*

### אלבומי אוסף
* 2009: *Mr. Fly Boy*
* 2014: *Successful*
* 2015: *Follow The Swag*

### מיקסטייפים

### מיני-אלבומים
* 2010: *Death Note*
* 2010: *Pretty Boy Millionaires* 
* 2010: *Soulja Society*
* 2011: *Bernaurd Arnault*
* 2011: *21*
* 2012: *Keep Living Keep Playing*
* 2013: *All Black*
* 2013: *Cuban Link*
* 2015: *M & M: Money & Music*
* 2015: **
* 2016: *Finesse*
* 2018: *SouljaYayo* 
* 2018: *No Sleep*
* 2019: *Tell Ya*

## קישורים חיצוניים
* 

* 

## הערות שוליים

קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:פעילי אינטרנט אמריקאים
קטגוריה:אמני אינטרסקופ רקורדס
קטגוריה:אמריקאים שנולדו ב-1990
דיצרוס

**דיצרוס** (שם מדעי: *Diceros*; מיוונית: "di" - דו ו-"ceros": קרן") הוא סוג של קרנף בו כלול כיום מין בודד - קרנף צר-שפה (*Diceros bicornis*) המכונה גם קרנף שחור (אף שאיננו באמת שחור). בעבר נכללו בסוג עוד 2 מינים שנכחדו (אם כי המין *Diceros australis* שנוי במחלוקת אם הוא שייך לסוג).

קרנפים אלה בעלי מוצא אפריקני והם התפתחו החל מהמיוקן בערבות עשב וסוואנות, בהם גדלו לממדים גדולים. קרנף צר-שפה מודרני מגיע לגובה בכתפיים של 140–180 ס"מ ולמשקל 800 ל־1,400 ק"ג ולעיתים חריגות אף ל־2,820 ק"ג.

סוג זה הוגדר ב-1821 בידי החוקר ג'ון אדוארד גריי והוא נחשב לפי חוקרים רבים לאביו של הסוג קרנף רחב שפה, בו מצוי כיום הקרנף האפריקני השני בטבע - קרנף רחב-שפה.

## מינים
*מין קרנף צר שפה (*Diceros bicornis*)
* *Diceros australis* - נכחד (?)
* *Diceros praecox* - נכחד

## קישורים חיצוניים

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1821
קטגוריה:קרנפיים
קטגוריה:טקסונים קיימים שהתפתחו במיוקן
רונזותריום

**רונזותריום** (שם מדעי: *Ronzotherium*) הוא סוג של יונק נכחד ממשפחת הקרנפיים, אשר התקיים בין האאוקן לאוליגוקן באירואסיה לפני 37 עד 23 מיליון שנה מזמננו. הוא קרוי על שם "גבעת רוזדון" (hill of Ronzon), הסמוכה לעיר לה פווי-אן-ולה שבצרפת, שם התגלו ממצאיו לראשונה והסיומת הלטינית: תריום "therium" - בהמה. סוג זה תואר ב-1854 בידי החוקר הצרפתי אוגוסט איימר .

היה זה קרנף בינוני בגודלו שלא עלה על 1.5 עד 1.9 טון והיה בעל עצם זרוע ועצם ירך ארוכות יחסית והיה בעל גולגולת צרה מעט יותר עם מבנה שיניים פרימיטיבי ביחס לקרנפים, דומה יותר לשיניים של ההירקודונתיים והאמינודונטיים, הקרובים לקרנפים האמיתיים. הוא ניזון מעלים ולא מעשבים כמו קרנפים מאוחרים יותר וייתכן שיכל להגיע לעלים גבוהים יותר באמצעות גפיו וצווארו הארוכים והשפתיים המשורבבות שלו (אשר הזכירו את שפתי הקרנף צר-השפה). הממצאים מראים שהמינים המאוחרים יותר הגיעו לממדים גדולים יותר, מה שאולי גרם לקרנפים אלה להתפתח לצורות הקרובות יותר לקרנפים מודרניים, לקראת סוף האוליגוקן.

המאובנים שלו היו חלקיים והתגלו במספר ממצאים ברחבי אירופה ביניהם בבריטניה, צרפת, גרמניה, איטליה, שווייץ וצ'כיה וכנראה שגם במונגוליה.

## קישורים חיצוניים

קטגוריה:קרנפיים פרהיסטוריים
קטגוריה:מגה-פאונה של הפלאוגן באירואסיה
קטגוריה:יונקים שחיו בפלאוגן באסיה
קטגוריה:מאובני טקסונים שתוארו ב-1854
ג'ו לומברדו

**ג'וזף מייקל לומברדו** (באנגלית: **Joseph Michael Lombardo**; נולד ב-8 בנובמבר 1962) הוא פוליטיקאי אמריקאי ואיש אכיפת החוק לשעבר, המכהן כמושל נבדה ה-31 מאז שנבחר לתפקידו בבחירות 2022.

לומברדו, חבר המפלגה הרפובליקנית, כיהן במשך 34 שנים כשריף של מחוז קלארק בו שוכנות הערים לאס וגאס והנדרסון. 

## ביוגרפיה
לומברדו, בנו של יוצא חיל האוויר של ארצות הברית, נולד בסאפורו שביפן. הוא חי ביפן למעלה מעשור לפני שעבר ללאס וגאס ב-1976. בשנת 1980 השלים את לימודיו התיכוניים בתיכון רנצ'ו. לומברדו למד באוניברסיטת נבדה בלאס וגאס, שם השלים לימודי תואר ראשון בהנדסה אזרחית ותואר שני במדעי ניהול משברים. במהלך 2006 היה לבוגר המחזור ה-227 של אקדמיית ה-FBI הלאומית. בתום לימודיו התיכוניים התגייס לצבא ארצות הברית, שם שירת במשמר הלאומי של נבדה ובשירות המילואים של הצבא האמריקאי, וב-1986 השתחרר מהצבא.

בשנת 1988 הצטרף לומברדו למשטרת המטרופולין של לאס וגאס כשוטר. במרוצת השנים התקדם בסולם הדרגות: ב-1996 הגיע לדרגת סמל, ב-2001 ללוטננט וב-2006 קודם לדרגת קפטן. בשנת 2011 התמנה לעוזר שריף. בתפקיד זה היה אחראי על קבוצת שירות אכיפת החוק במשרד שריף מחוז קלארק, שכללה את היחידות האחראיות על שירותי לוגיסטיקה, טכנולוגיית מידע, מערכות רדיו ותקנים מקצועיים. בשנים 2007–2014 היה לומברדו חבר במועצת המנהלים של משטרת המטרופולין של לאס וגאס. הוא פרש מהמשטרה לאחר 26 שנות שירות ועזב את מועצת המנהלים של המשטרה ב-2014 לאחר שנבחר לשריף.

ב-4 בדצמבר 2013 הכריז לומברדו על מועמדותו לתפקיד שריף מחוז קלארק. הוא ניצח בבחירות המקדימות של המפלגה הרפובליקנית והביס בדוחק את המועמד הדמוקרטי קפטן בדימוס לארי ברנס, ביום בחירות 2014. לומברדו נכנס לתפקידו ב-5 בינואר 2015. כשריף, לומברדו היה מפקד משטרת המטרופולין של לאס וגאס, סוכנות אכיפת החוק המשולבת של עיריית לאס וגאס ומחוז קלארק וסוכנות אכיפת החוק הגדולה ביותר בנבדה. בראשית כהונתו החל בביזור פעולות הבילוש של משטרת המטרופולין של לאס וגאס, והעביר את האחריות על הבילוש מיחידות המתמקדות בפשעים מוגדרים לשמונה מפקדות שונות לפי מיקומן הגאוגרפי. כשריף פיקח לומברדו על חקירת הטבח בסטריפ של לאס וגאס, אירוע הירי ההמוני הקטלני ביותר בהיסטוריה של ארצות הברית.

ב-28 ביוני 2021 הכריז לובמרדו על מועמדותו לתפקיד מושל נבדה בבחירות 2022. הוא זכה במועמדות המפלגה הרפובליקנית ב-14 ביוני 2022 עם 38.3% מהקולות, והביס 11 מועמדים אחרים בהם הסנאטור לשעבר דין הלר. 

בבחירות הכלליות התמודד מול המושל המכהן, סטיב סיסולאק. המירוץ בין השניים היה צמוד ביותר, ורק כעבור ימים אחדים הוכרז לומברדו כמנצח בבחירות כאשר קיבל 48.81% מהקולות מול 47.3% שקיבל יריבו סיסולאק. זכייתו של לומברדו הייתה הניצחון היחיד של הרפובליקנים בבחירות לתפקידי המושל ב-2022, והפעם הראשונה מאז הפסדו של מושל אילינוי פאט קווין בה מושל דמוקרטי הפסיד בבחירות לכהונה שנייה.

### מושל נבדה
לומברדו הושבע לתפקידו ב-2 בינואר 2023. 

במהלך הקמפיין לומברדו הביע התנגדות להפלות, אך במאי 2023 חתם על חוק המונע העמדה לדין של מבצעי הפלות במדינה ומאפשר למרפאות המציעות שירותים אלה, להמשיך לפעול במדינה.

## חיים אישיים
ב-2015 לומברדו נישא בשנית לדונה, מתווכת נכסים. הוא אב לבת מנישואיו הראשונים.

הוא קתולי.

## קישורים חיצוניים

* 

## הערות שוליים

קטגוריה:אמריקאים ממוצא איטלקי
קטגוריה:שוטרים אמריקאים
קטגוריה:מושלי נבדה
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרי אוניברסיטת נבדה בלאס וגאס
קטגוריה:אמריקאים שנולדו ב-1962
סמירה ח'אשוקג'י

**סמירה ח'אשוקג'י** (בערבית: **سميرة خاشقجي**; 1935 – מרץ 1986) הייתה סופרת סעודית פרוגרסיבית והמייסדת של המגזין אלשרקיה.

## ביוגרפיה
אביה של סמירה, מוחמד ח'אשוקג'י היה רופאו האישי של מלך סעודיה אבן סעוד ואמה סמיחה הייתה ממוצא סורי. סמירה הייתה אחותו של המיליארדר הסעודי עדנאן ח'אשוקג'י. בשנות החמישים נשלחו סמירה ועדנאן ללמוד במצרים, והיא סיימה תואר בכלכלה באוניברסיטת אלכסנדריה.

ב-1962 הקימה בריאד עם הנסיכות שרה ולטיפה, בנותיו של המלך פייסל, את אגודת הנשים אלנהדה (النهضة, מילולית: התחייה), ארגון הנשים הראשון בסעודיה ולאחר מכן את "מועדון התרבות לנשות חצי האי ערב". היא נודעה בתמיכתה בהשכלה לבנות בממלכה הסעודית, ופרסמה את ספריה תחת שם העט סמירה 'בת חצי האי ערב'.

## ספריה
* פרידה מחלומותיי (ودعت آمالي), 1958
* זיכרונות דומעים (ذكريات دامعة), 1961
* יקיצת האישה הערבייה הסעודית (يقظة الفتاة العربية السعودية), 1963
* ניצוץ עיניך (بريق عينيك), 1963. הספר זכה לעיבוד קולנועי ב-1974, בכיכובם של חוסיין פהמי ומדיחה כאמל.
* עמק הדמעות (وادي الدموع), 1965 - אוסף של 12 סיפורים קצרים
* מעבר לערפל (وراء الضباب), 1971
* לווית הוורדים (مأتم الورود), 1973
* גבעות בחולות (تلال في رمال), 1983. הספר ראה אור בהוצאת אלשרקיה, שאותה ייסדה ח'אשוקג'י ב-1974 במסגרת המגזין בעל אותו שם.

## חיים אישיים
סמירה הכירה את מוחמד אל-פאיד, איש עסקים יליד מצרים, באלכסנדריה והם נישאו ב-1954. הנישואים נמשכו שנתיים בלבד במהלכן נולד בנם המשותף דודי אל-פאיד. חודשים ספורים לאחר לידתו של בנה נפרדה סמירה מבעלה וחזרה לסעודיה.

לאחר מכן נישאה לדיפלומט הסעודי אנאס יאסין ועברה להתגורר איתו בהודו, שם נולדה ביתם המשותפת ג'ומאנה יאסין, אך גם נישואים אלו הסתיימו בגירושים. בתה היא העורכת הראשית של מגזין אל שרקיה.

במירה היא דודתם של השחקנית והמפיקה נבילה ח'אשוקג'י והעיתונאי ג'מאל ח'אשוקג'י.

סמירה מתה מהתקף לב בשנת 1986 בגיל 51 בלבד.

## קישורים חיצוניים

## הערות שוליים

קטגוריה:סופרות הידועות בשם עט
קטגוריה:נשים סעודיות
קטגוריה:סופרות סעודיות
קטגוריה:פמיניסטיות סעודיות
קטגוריה:סעודים שנולדו ב-1935
קטגוריה:נפטרות ב-1986
קטגוריה:נפטרים ב-1986
קטגוריה:סעודים שנפטרו במאה ה-20
אוון רו

**אוון כריסטופר רו** (באנגלית: **Evan Christopher Roe** נולד ב-9 בפברואר 2000) הוא שחקן קולנוע וטלוויזיה אמריקאי הידוע בעיקר בזכות תפקידו כג'ייסון מק'קורד בסדרת הדרמה הפוליטית מזכירת המדינה.

## ביוגרפיה
רו נולד בסיאטל. הוא למד לזמן קצר בבית הספר לאמנויות הבמה המקצועיות וסיים את לימודיו באוניברסיטת ניו יורק בשנת 2022.

## קריירה
רו הופיע לראשונה בבסדרות טלוויזיה כמו ג'סי של ערוץ דיסני וסאם וקאט בערוץ ניקלודיאון.

בשנת 2014 החל לשחק בתפקיד ראשי בסדרת הטלוויזיה מזכירת המדינה.
בשנת 2019, הוא הופיע בסרט הבכורה העלילתי של הבמאית טיירישה פו, "Selah And The Spades", ששוחררה לצפייה על ידי אולפני אמזון ב-2020.

בשנת 2022, רו לוהק לתפקיד במיני-סדרה של נטפליקס, גבר במלואו.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2000
ואניה מילינקוביץ'-סאביץ'

**ואניה מילינקוביץ'-סאביץ**' (בסרבית: **Вања Милинковић-Савић**; נולד ב-20 בפברואר 1997 באורנסה שבספרד) הוא כדורגלן סרבי יליד ספרד המשחק בעמדת השוער בנאפולי מהסרייה א' בהשאלה מטורינו, ובנבחרת סרביה. הוא אחיו הקטן של סרגיי מילינקוביץ'-סאביץ'.

## קריירת מועדונים
מילינקוביץ'-סאביץ' גדל במחלקות הנוער של גראצר א.ק. ו-וויבודינה נובי סאד. ב-5 באוגוסט 2014 חתם במנצ'סטר יונייטד מהפרמייר ליג, והושאל בחזרה לוויבודינה נובי סאד מליגת העל הסרבית. הוא ערך 17 הופעות ליגה במדי וויבודינה נובי סאד.

ב-26 בנובמבר 2015 חתם על חוזה לארבע עונות וחצי בלכיה גדנסק מליגת העל הפולנית. הוא ערך 29 הופעות ליגה במדי המועדון.

ב-1 ביולי 2017 חתם בטורינו מהסרייה א', ממנה הושאל לספאל מהסרייה א', לאסקולי מהסרייה ב' ולסטנדרד לייז' מליגת העל הבלגית.

## קריירה בינלאומית
ב-11 בנובמבר 2021 ערך מילינקוביץ'-סאביץ' את הופעת הבכורה שלו בנבחרת סרביה, בניצחון 4-0 על נבחרת קטר במשחק ידידות.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

## חיים אישיים
ואניה מילינקוביץ'-סאביץ' נולד באורנסה שבספרד למשפחה העוסקת בספורט. אביו, ניקולה מילינקוביץ', שיחק גם כן כדורגל, ואמו, מילאנה סאביץ', הייתה שחקנית כדורסל. ואניה הוא אחיו הקטן של סרגיי, המשחק בעמדת הקשר בקבוצת אל-הילאל מליגת העל הסעודית, וכן יחד עמו בנבחרת סרביה.

## תארים
;נבחרת סרביה עד גיל 20
* גביע העולם עד גיל 20 (1): 2015
**[[נאפולי (כדורגל)|נאפולי]]**

הסופר קאפ האיטלקי (1): 2025

## קישורים חיצוניים

## הערות שוליים

קטגוריה:כדורגלנים סרבים
קטגוריה:שוערי כדורגל סרבים
קטגוריה:כדורגלני מנצ'סטר יונייטד
קטגוריה:כדורגלני וויבודינה נובי סאד
קטגוריה:כדורגלני לכיה גדנסק
קטגוריה:כדורגלני טורינו
קטגוריה:כדורגלני ספאל
קטגוריה:כדורגלני אסקולי
קטגוריה:כדורגלני סטנדרד לייז'
קטגוריה:כדורגלני נאפולי
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:סרבים שנולדו ב-1997
ז'רום אנגום

**ז'רום אנגום אמבקלי** (בצרפתית: **Jerome Ngom Mbekeli**; נולד ב-30 בספטמבר 1998 ביאונדה שבקמרון) הוא כדורגלן קמרוני המשחק בעמדת קשר הכנף בקבוצת שריף טירספול מליגת העל המולדובנית ובנבחרת קמרון.

## קריירת מועדונים
אנגום החל את הקריירה המקצוענית שלו ב-APEJES אקדמי מליגת העל הקמרונית. בהמשך שיחק במ.פ.ק. וישקוב בצ'כיה, ובסוופ פארק ריינג'רס וסן דייגו לויאל מה-USL. ב-15 בינואר 2021 חזר ל-APEJES אקדמי מליגת העל הקמרונית.

ב-5 ביולי 2023 חתם בשריף טירספול מליגת העל המולדובית.

## קריירה בינלאומית
ב-4 בספטמבר 2022 ערך אנגום את הופעת הבכורה שלו בנבחרת, בניצחון 0–2 על נבחרת גינאה המשוונית במסגרת מוקדמות אליפות האומות האפריקאיות .

נכלל בסגל נבחרת קמרון לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:יאונדה: כדורגלנים
קטגוריה:כדורגלני בוורן
קטגוריה:כדורגלני שריף טירספול
קטגוריה:כדורגלני נבחרת קמרון
קטגוריה:כדורגלני מונדיאל 2022
קטגוריה:ספורטאים זרים בצ'כיה
קטגוריה:ספורטאים זרים בארצות הברית
קטגוריה:ספורטאים קמרונים בבלגיה
קטגוריה:ספורטאים זרים במולדובה
קטגוריה:קמרונים שנולדו ב-1998
יחסי מונטנגרו–פולין

**יחסי מונטנגרו–פולין** הם יחסי החוץ קיימים בין מונטנגרו לפולין.

## סקירה כללית
היחסים הדיפלומטיים בין שתי המדינות כוננו ב-14 באוגוסט 2006, לאחר שמונטנגרו קיבלה עצמאות מסרביה כתוצאה ממשאל העם לעצמאות ב-2006. בשנת 2007 נפתחה בפודגוריצה שגרירות הרפובליקה של פולין. מונטנגרו הקימה שגרירות בוורשה ב-2011.

מחזור הסחר ההדדי בשנת 2020 הסתכם בשווי 47.7 מיליון אירו. היצוא מפולין למונטנגרו הסתכם ב-33.6 מיליון אירו, והיבוא ב-14.1 מיליון אירו. ממונטנגרו לפולין יובאו: עפרות אבץ ותרכיזים (79.4%), עפרות אלומיניום ותרכיזים (9.5%), ציוד תאורה חשמלי (5%). מפולין למונטנגרו מיוצאים: יאכטות (19.5%), מוצרי היגיינה (4.6%), מזון מעובד (3.7%), משאיות (3.6%), רהיטים (3.4%). ההשקעות הפולניות המובילות הן מכרה עפרות האבץ והעופרת בפליה ומכרה הבוקסיט בניקשיץ'.

מאז שנת 2000, פולנים מבצעים פרויקט ארכאולוגי במונטנגרו באזור העיר המודרנית ריסאן, שבו חוקרים אנדרטאות יווניות, איליריות ורומיות. עבודות החפירה מבוצעות על ידי מרכז המחקר לעתיקות דרום-מזרח אירופה של אוניברסיטת ורשה.

כ-100 פולנים ואנשים ממוצא פולני מתגוררים במונטנגרו.

## נציגויות דיפלומטיות
* מונטנגרו מחזיקה בפולין שגרירות בוורשה.
* פולין מחזיקה במונטנגרו שגרירות בפודגוריצה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סמואל ז'ואה

**סמואל איב אום ז'ואה** (בצרפתית: **Samuel Yves Oum Gwet**; נולד ב-14 בדצמבר 1997 באיוס שבקמרון) הוא כדורגלן קמרוני המשחק בעמדת הקשר האחורי בקבוצת מכלן מליגת העל הבלגית ובנבחרת קמרון.

## קריירת מועדונים
ז'ואה החל את הקריירה המקצוענית שלו ב-APEJES אקדמי מליגת העל הקמרונית.

ב-31 באוגוסט 2017 חתם ז'ואה בריינדורף אלטאך מהבונדסליגה האוסטרית. הוא שיחק במועדון במשך ארבע עונות, בהן ערך 99 הופעות ליגה והבקיע חמישה שערים.

ב-23 ביוני 2021 חתם ז'ואה על חוזה לשלוש עונות במכלן מליגת העל הבלגית. ב-25 ביולי ערך את הופעת הבכורה שלו במועדון, בניצחון 3-2 על רויאל אנטוורפן במסגרת המחזור הראשון בליגה לעונת . בעונתו הראשונה במועדון ערך 31 הופעות ליגה.

## קריירה בינלאומית
ב-6 בינואר 2016 ערך ז'ואה את הופעת הבכורה שלו בנבחרת קמרון, בתיקו 1-1 נגד נבחרת רואנדה במשחק ידידות.

הוא היה חלק מסגל נבחרת קמרון לטורניר גביע אפריקה לאומות 2021 בשנת 2022, וערך חמש הופעות בטורניר.

נכלל בסגל נבחרת קמרון לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני ריינדורף אלטאך
קטגוריה:כדורגלני מכלן
קטגוריה:כדורגלני נבחרת קמרון
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:קמרונים שנולדו ב-1997
שרה צ'פמן

**שרה צ'פמן** (באנגלית: **Sarah Chapman**; 31 באוקטובר 1862 – 27 בנובמבר 1945) הייתה אחת ממנהיגות השביתה במפעל בריינט ומיי בשנת 1888. שביתה זו הייתה התנועה החלוצית הראשונה בעד שוויון מגדרי ושוויון בעבודה. מורשת שהפכה אחר כך לאחד מקווי היסוד של תנועת איחוד הפועלים והמסחר ב.

## חייה
שרה צ'פמן נולדה ב-31 באוקטובר 1862, החמישית מתוך שבעה ילדים שנולדו לסמואל צ'פמן, משרת וטבח, ולשרה אן מקנזי. את חייה המוקדמים בילתה במייל אנד, את שארית חייה חיה באיסט אנד של לונדון. עד גיל 19, לצד אמה ואחותה הבכורה, שרה הועסקה במפעל הגפרורים בריינט ומיי. בזמן השביתה של שנת 1888, שרה צ'פמן הייתה בעלת משרה טובה באופן יחסי במפעל בריאנט ומיי והייתה חלק מבסיס כוח העבודה שלו.

בדצמבר 1891 נישאה שרה לצ'ארלס הנרי דירמן, יצרן ארונות. לבני הזוג נולדה ב-1892 ביתם הראשונה, שרה אלסי, ולאחר מכן נולדו להם עוד חמישה. מאוחר יותר עברה המשפחה לביתנאל גרין, שם נשארה שרה עד סוף חייה. צ'ארלס הנרי דירמן מת ב-1922.

שרה דירמן מתה בבית החולים ביתנאל גרין ב-27 בנובמבר 1945, בגיל 83, והותירה אחריה שלושה מששת ילדיה. יחד עם חמישה קשישים נוספים, נקברה שרה דרמן בקבר לא מסומן בבית העלמין מנור פארק.

## תפקידה בשביתת פועלות מפעל הגפרורים בריאנט ומיי, 1888
ממוזער|ועדת השביתה של איגוד הפועלות עם שרה צ'פמן (שורה אחרונה, שנייה משמאל).
ביוני 1888, בפגישה של אגודת פביאן, הסכימו החברים להצעת חרם על מפעל הגפרורים בריאנט ומיי כתגובה לתנאי העסקה ירודים במפעל והתעללות בעובדות. החשבת והרפורמטורית אנני בזנט נפגשה מאוחר יותר עם פועלות מחוץ למפעל כדי ללמוד עוד, וב-23 ביוני פרסמה על כך מאמר ב-The Link הלונדוני, בשם: "עבדות לבנה בלונדון". למרות שבריאנט ומיי ניסו לכפות על עובדות לחתום על הצהרות הדוחות את הטענות, העובדות סירבו. ב-5 ביולי 1888, כ-1,400 נערות ונשים פתחו בשביתה. למחרת, 200 נשים צעדו לרחוב בוברי, וביקשו את תמיכתה של אנני בזנט. צ'פמן הייתה אחת משלוש נשים שנפגשו עם בזנט, והבטיחו את עזרתה בהקמת ועדת שביתה. מרי נאולס, מרי קאמינגס, שרה צ'פמן, אליס פרנסיס, קייט סלייטר, מרי דריסקול, ג'יין ווקלינג ואלייזה מרטין היו החברות הראשונות בוועדה זו. הנשים קיימו פגישות פומביות, זכו לסיקור עיתונאי אוהד והצליחו לגייס את תמיכתם של חברי פרלמנט שונים. הן גם קיבלו עזרה ממספר מועצות מסחר ובעקבות פגישה עם הנהלת בריאנט ומיי - קיבלו הסכמה לרשימת הדרישות שלהם.

הנשים הקימו לאחר מכן איגוד (איגוד פועלות), והפגישה הראשונה שלו התקיימה באולם הישיבות סטפני ב-27 ביולי. 12 נשים נבחרו לוועדה, כולל צ'פמן. זה היה האיגוד הנשי הגדול ביותר במדינה. צ'פמן נבחרה כנציגה הראשונה של האיגוד בקונגרס איגודי הסחר (TUC), והייתה בין אלה שהשתתפו בקונגרס איגודי הסחר הבינלאומי בלונדון ב-1888.

## בתרבות הפופולרית
צ'פמן מופיעה כדמות בסרט של נטפליקס משנת 2022, "אנולה הולמס 2", בגילומה של השחקנית האנה דוד. הסרט מציג תיאור בדיוני על מקורותיה של שביתת הפועלות.

## הערות שוליים

קטגוריה:לונדון: אישים
קטגוריה:פעילים בארגוני עובדים
קטגוריה:בריטיות שנולדו ב-1862
קטגוריה:בריטים שנולדו ב-1862
קטגוריה:נפטרות ב-1945
קטגוריה:בריטים שנפטרו ב-1945
יחסי אזרבייג'ן–פינלנד

**יחסי אזרבייג'ן–פינלנד** הם היחסים הדו-צדדיים בין אזרבייג'ן לפינלנד.

## היסטוריה
בתקופת הרפובליקה הדמוקרטית של אזרבייג'ן, הנציגות של פינלנד הייתה ממוקמת בבאקו, ובראש הנציגות עמד הקונסול וגליוס.

## יחסים דיפלומטיים
היחסים הדיפלומטיים בין שתי המדינות כוננו ב-24 במרץ 1992.

פינלנד חברה בקבוצת מינסק של OSCE, אשר נוצרה כדי לפתור את הסכסוך הארמני–אזרבייג'ני על נגורנו קרבאך באמצעות משא ומתן שלום המבוסס על עקרונות OSCE. גם כאשר נוסד מוסד היו"ר המשותף של תהליך מינסק, בראשו עמדה תחילה פינלנד יחד עם רוסיה.

## יחסים בין פרלמנטריים
קבוצת עבודה על יחסים בין-פרלמנטריים של אזרבייג'ן–פינלנד פועלת במילי מג'ליס של אזרבייג'ן. קבוצת עבודה זו הוקמה ב-5 בדצמבר 2000, והראשון שעמד בראשותה היה Vagif Vakilov. ראש הקבוצה הנוכחית הוא Razi Nurullayev.

## נציגויות דיפלומטיות
* אזרבייג'ן מיוצגת בפינלנד באמצעות שגרירותה בסטוקהולם, שוודיה.
* פינלנד מחזיקה באזרבייג'ן קונסוליית כבוד בבאקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נדב נידם

**נדב אביב נידם** (נולד ב-11 באפריל 2001 במודיעין-מכבים-רעות שבישראל) הוא כדורגלן ישראלי המשחק בעמדת הקשר האחורי בקבוצת הפועל פתח תקווה בהשאלה ממכבי תל אביב.

## קריירת מועדונים
נידם גדל במחלקות הנוער של עירוני מודיעין ומכבי תל אביב. ב-7 באפריל 2019 ערך את הופעת הבכורה שלו בקבוצה הבוגרת של מכבי תל אביב, בניצחון 4-1 על מכבי נתניה במסגרת ליגת העל לעונת 2018/2019.

ב-6 באוגוסט 2020 הושאל נידם למשך עונה אחת לבית"ר תל אביב בת ים מהליגה הלאומית. הוא ערך 34 הופעות ליגה במדי המועדון, בהן הבקיע שער אחד.

ב-15 באוגוסט 2021 הושאל נידם למשך עונה אחת לעירוני קריית שמונה מליגת העל. הוא ערך 32 הופעות ליגה במדי המועדון, בהן הבקיע שער אחד.

ב-7 באוגוסט 2022 הושאל נידם למשך עונה אחת להפועל ירושלים מליגת העל.

ב-28 ביולי 2023 הושאל נידם לעונה שנייה בהפועל ירושלים. ואז לאחר עונה הושאל שוב לעירוני קריית שמונה. ולאחר עונה להפועל פתח תקווה.

## קריירה בינלאומית
נידם הוא חלק מסגל נבחרת ישראל הצעירה עד גיל 24.

## תארים
;מכבי תל אביב
* אליפות ישראל (2): 2018/2019, 2019/2020
* אלוף האלופים (2): 2020, 2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מודיעין-מכבים-רעות: כדורגלנים
קטגוריה:בוגרי תיכון מכבים רעות - מו"ר
קטגוריה:כדורגלני מכבי תל אביב
קטגוריה:כדורגלני בית"ר תל אביב בת ים
קטגוריה:כדורגלני עירוני קריית שמונה
קטגוריה:כדורגלני הפועל ירושלים
קטגוריה:ישראלים שנולדו ב-2001
אדוארדו רידל

**אדוארדו קוריה רידל** (בפורטוגזית: **Eduardo Riedel**; נולד ב-5 ביולי 1969) הוא המושל הנוכחי של מאטו גרוסו דו סול.

בשנת 1995 הוא קיבל לידיו את ניהול הנכס הכפרי של המשפחה ב-Maracaju, וצבר ניסיון בניהול. מאז לקח על עצמו תפקידים הקשורים לניהול.

בשנת 2015, רידל התפטר מתפקיד נשיא מנהל פמאסול (2012–2014), תוך שהוא מקבל את ראש מזכירות המדינה לממשל וניהול אסטרטגי של מאטו גרוסו דו סול, בממשלת ריינאלדו אזמבוג'ה, תפקיד בו הוא נשאר עד 2021.

במהלך מגפת הקורונה ממשלת מאטו גרוסו דו סול, בתמיכת ארגון הבריאות הפאן-אמריקאי, יצרה את תוכנית הבריאות והבטיחות בכלכלה, שמטרתה לספק מידע ומדדים לחברה. כמו פיתוח פעולות יעילות יותר לטיפול בהשפעות הקורונה במדינה.

## חיים אישיים
ב-1994 התחתן עם מוניקה מוראיס, איתה יש לו שני ילדים.

## קישורים חיצוניים

* 

## הערות שוליים

קטגוריה:פוליטיקאים ברזילאים
קטגוריה:אנשי עסקים ברזילאים
קטגוריה:ברזילאים שנולדו ב-1969
רינגולי

"**רינגולי**" הוא סינגל שהוקלט על ידי הצמד מוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה הראשונה באלבומם החמישי של הצמד, "שוב אתכם".

## על השיר
"רינגולי" נכתב על ידי שייקה פייקוב, והולחן על ידי בעז שרעבי, שהוציא באותה השנה גרסת כיסוי משלו לשיר. ב-21 ביוני 1971 נכנס לראשונה למצעד הפזמונים השבועי של קול ישראל במקום ה-11. ב-5 ביולי עלה למקום השלישי – המיקום הגבוה ביותר אליו הגיע. ב-16 באוגוסט, לאחר שמונה שבועות צעידה רצופה, יצא מהדירוג השבועי. במצעד השנתי של התחנה הופיע כשיר ה-24. בנוסף, הגיע למקום החמישי בשיאו במצעד הסינגלים של גלי צה"ל.

## מיקומי שיא

## קישורים חיצוניים

## הערות שוליים

קטגוריה:שירי אילן ואילנית
קטגוריה:שירי בעז שרעבי
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי בעז שרעבי
ושוב אתכם

"**ושוב אתכם**" הוא סינגל שהוקלט על ידי הצמד מוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה השביעית באלבומם החמישי של הצמד, "שוב אתכם".

## על השיר
"ושוב אתכם" נכתב על ידי דודו ברק, והולחן על ידי נורית הירש, שעבדה רבות עם הצמד אילן (שלמה צח) ואילנית במרוצת השנים. ב-26 ביולי 1971 נכנס השיר לראשונה למצעד הפזמונים השבועי של קול ישראל למקום התשיעי. ב-27 בספטמבר עלה למקום הראשון – שם שהה שבועיים רצופים. ב-25 באוקטובר, לאחר שנים־עשר שבועות צעידה רצופה, יצא מהדירוג השבועי. בנוסף, הגיע למקום הרביעי בשיאו במצעד הסינגלים של גלי צה"ל.

בשנת 1976 חיבר הכוריאוגרף יונתן גבאי ריקוד עם לשיר.

## מיקומי שיא

## הערות שוליים

קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי נורית הירש
קטגוריה:ריקודי עם בישראל: שירים
קטגוריה:סינגלים שהגיעו למקום הראשון בישראל
אלכסנדר אוראהא

**אלכסנדר אוראהא** (בערבית: **اليكساندر اوراها**, תעתיק מדויק: אליכסאנדר אוראהא; נולד ב-17 בינואר 2003 בלונדון שבאנגליה) הוא כדורגלן עיראקי יליד אנגליה המשחק בעמדת הקשר האחורי במחלקת הנוער של קווינס פארק ריינג'רס מהפוטבול ליג צ'מפיונשיפ ובנבחרת עיראק.

## קריירת מועדונים
אוראהא משחק במחלקת הנוער של קווינס פארק ריינג'רס החל משנת 2014.

## קריירה בין-לאומית
אוראהא היה חלק מסגל נבחרת עיראק עד גיל 23 בטורניר גביע אסיה עד גיל 23, ושיחק בכל משחקי נבחרתו.

ב-12 בנובמבר 2022 ערך את הופעת הבכורה שלו בנבחרת עיראק, בתיקו 0-0 נגד נבחרת אקוודור במשחק ידידות.

## קישורים חיצוניים

קטגוריה:כדורגלנים אנגלים
קטגוריה:כדורגלנים עיראקים
קטגוריה:קשרי כדורגל אנגלים
קטגוריה:קשרי כדורגל עיראקים
קטגוריה:אישים ממוצא אשורי
קטגוריה:לונדון: כדורגלנים
קטגוריה:כדורגלני קווינס פארק ריינג'רס
קטגוריה:כדורגלני נבחרת עיראק
קטגוריה:בריטים ממוצא עיראקי
קטגוריה:אנגלים שנולדו ב-2003
קטגוריה:עיראקים שנולדו ב-2003
Bang Bang (שיר של אילן ואילנית)

**Bang Bang** (בעברית: **באנג באנג**) הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", כסינגל שלא מתוך אלבום.

## על השיר
"Bang Bang" נכתב והולחן על ידי רלף זיגל. הוא יצא לאור כתקליטון דו־צדדי, כשהבי-סייד שלו היה "רינגולי", הרצועה הראשונה מתוך האלבום שוב אתכם. הוא הגיע לראש פסגת מצעד הפזמונים הלועזי של רשת ג' – הפעם הראשונה ששיר של הצמד עושה זאת לאחר "Sweet Malaika" – שם שהה שבועיים רצופים. במצעד השנתי של אותה תחנה דורג במקום ה-16.

## מיקומי שיא

## הערות שוליים

קטגוריה:שירי אילן ואילנית
קטגוריה:שירים באנגלית
קטגוריה:סינגלים שהגיעו למקום הראשון בישראל
דקלוג (סדרת טלוויזיה)

**דקלוג** (מבוטא כ-dɛˈkalɔg, ידוע גם כדקלוג: עשרת הדיברות) היא סדרת דרמה פולנית משנת 1988 המורכבת מעשרה סרטים קצרים באורך שעה, הסדרה נכתבה ובוימה על ידיי קשישטוף קישלובסקי. לכל פרק עלילה בהשראת אחד מעשרת הדיברות, וחוקר דמויות שמתמודדות עם דילמות מוסריות כשהם חיים בדירת שיכון בשנות ה-80 של פולין.

על הסדרה, אשר נחשבת לעבודה הטובה ביותר של קישלובסקי, נאמר ב-2002 שהיא "העבודה הדרמטית הכי טובה שנעשתה ספציפית לטלוויזיה." והיא זכתה בפרסים בין-לאומיים רבים, למרות שהסדרה לא שוחררה מחוץ לאירופה עד שנות ה-90 המאוחרות. ב-1991, הבמאי סטנלי קובריק כתב בהתפעלות לתסריט שיצא לאור, לפיו, דקלוג היא יצירת המופת היחידה שהצליח לחשוב עליה. הסדרה כולה הוצגה בפסטיבל הסרטים של ונציה ה-46.

## הפקה
הרעיון לסדרה עלה כשהתסריטאי קשישטוף פיסייביץ' ראה ציורים של עשרת הדיברות והציע את הרעיון של מקבילה עדכנית. הבמאי קשישטוף קישלובסקי היה מעוניין ורצה שהסדרה תהיה דיוקן של הקשיים בחברה הפולנית, תוך הימנעות מהבעיות הפוליטיות שהזכיר בסרטיו המוקדמים. בהתחלה תכנן לשכור עשרה במאים שונים, אבל החליט לביים את הפרקים בעצמו. הוא השתמש בצלם שונה לכל פרק, מלבד פרקים שלוש ותשע, בשניהם פיוטר סובצ׳ינסקי היה הצלם הראשי.

הקאסט מכיל שחקנים מוכרים ולא מוכרים כאחד, אשר עם הרבה מהם קישלובסקי עבד בסרטיו האחרים. באופן טיפוסי לקישלובסקי, הטון של רוב הפרקים הוא מלנכולי, חוץ מהאחרון, אשר הוא קומדיה שחורה ובו מופיעים יז'י סטוהר וזביגניב זמחובסקי, שהופיעו גם בסרטו שלושת הצבעים: לבן.

## נושאים
למרות שכל פרק בעל עלילה עצמאית, הם כולם קורים באותה הסביבה בורשה וחלק מהדמויות מכירות אחת את השנייה. כל פרק מציג דמויות שמתמודדות עם דילמות אתיות או מוסריות, בהשפעת עשרת הדיברות.

## ביקורות ותגובות
הסדרה קיבלה ביקורות חיוביות באופן כללי ולציון 100% באתר ריכוז הביקורות Rotten Tomatoes, מתוך 40 ביקורות, עם דירוג ממוצע של 4.7/5. הדקלוג היא הישג גדול בפילמוגרפיה של הבמאי והתסריטאי קשישטוף קישלובסקי, בנוסף להיסטוריה של הקולנוע הפולני. הסדרה זכתה בפרס באפט"א לטלוויזיה לתוכנית הבין-לאומית הטובה ביותר ב-1991 ובפרס בודיל לסרט האירופאי הטוב ביותר. הסדרה שובחה על ידיי מבקרי סרטים כמו רוג'ר איברט ורוברט פולפורדף, כמו כן על ידיי דמויות חשובות בתעשיית הקולנוע כמו סטנלי קובריק.

## סרטים באורך מלא
קישלובסקי הרחיב את פרקים חמש ושש לסרטים באורך מלא (סרט קצר על רצח וסרט קצר על אהבה), הוא השתמש באותו הקאסט ושינה את הסיפורים במקצת. הרחבת הפרקים נעשתה כחלק מהתחייבות חוזית עם המפיקים, מאחר שסרטים באורך מלא היו קלים יותר להפצה מחוץ לפולין.

## קישורים חיצוניים

קטגוריה:סדרות טלוויזיה פולניות
קטגוריה:קשישטוף קישלובסקי
קטגוריה:ורשה בקולנוע
ג'וזף אלן

**ג'וזף אלן** (באנגלית: **Joseph Percival "Joe" Allen**; נולד ב-27 ביוני 1937) היה פיזיקאי ואסטרונאוט אמריקני אשר לקח חלק בתוכניות חלל וטס לחלל פעמיים.

## קורות חיים
ג'וזף אלן נולד בעיירה קרופורדסוויל שבאינדיאנה וגדל בעירו. בשנת 1959 הוא סיים לימודי תואר באוניברסיטה. בהמשך הוא סיים תואר שני (1961) ותואר שלישי (1965) באוניברסיטת ייל.

לאחר סיום הלימודים הוא עבד בתחום מחקר גרעיני באוניברסיטת וושינגטון, אוניברסיטת ייל ובמעבדה לאומית ברוקהייבן.

## שירות בנאס"א
בשנת 1969 אלן התקבל ליחידת האסטרונאוטים של נאס"א. בהיותו בנאס"א אלן תחילה עבד אמוני טיסה ובהמשך היה בצוות תמיכה של אפולו 15. בשנים 1975–1978 הוא עבד בתפקיד ניהולי בנאס"א ובשנת 1978 נקלט במרכז החלל ג'ונסון כמדען.

אלן היה חלק של צוות במשימה STS-5 שהמריאה בשנת 1982 כאשר על סיפונה ואנס בראנד, רוברט אוברמייר, ג'וזף אלן וויליאם לנויר. זו הייתה הפעם הראשונה שלחלל נשלח צוות של 4 אנשים. בשנת 1985 אלן היה חבר בצוות טיסה של מעבורת במשימה STS-51-A. במהלך טיסה זו הוא ביצע פעילות חוץ רכבית במהלכה ביחד עם דייל גרדנר החזיר למעבורת לוויינים שלא תפקדו.

הוא עזב את נאס"א וחיל הנחתים בשנת 1986.

## לאחר פרישה מנאס"א
לאחר פרישה מנאס"א אלן מונה למנכ"ל של Space Industries Incorporated. בהמשך הוא היה יושב ראש של Veridian שעסקה בתחום תעשיית החלל. הוא פרש בשנת 2004.

בשנת 1985 אלן פרסם את ספרו Entering Space: An Astronaut's Odyssey
## קישורים חיצוניים

* ביוגרפיה
* ביוגרפיה

קטגוריה:פיזיקאים אמריקאים
קטגוריה:אסטרונאוטים אמריקאים
קטגוריה:הלכי חלל אמריקאים
קטגוריה:בעלי תואר דוקטור מאוניברסיטת ייל
קטגוריה:בוגרי אוניברסיטת דה-פו
קטגוריה:אמריקאים שנולדו ב-1937
קימברלי אקימבו (מחזמר)

***קימברלי אקימבו*** (באנגלית: ***Kimberly Akimbo***) הוא מחזמר משנת 2021 עם מילים ותסריט דייוויד לינדזי-אבייר  ולחן מאת ג'נין טיסורי. המחזמר מבוסס על קומדיה מאת לינדזי-אבייר משנת 2001 בעלת אותו שם .

המופע מספר את סיפורה של נערה בודדה, קים, הסובלת ממצב הדומה לפרוגריה הגורם לה להזדקן במהירות, ובכך מקנה לה מראה של אישה מבוגרת. קים נאלצת לתמרן סודות משפחתיים, אישיות גבולית והאשמות אפשריות על פשע, והיא נחושה למצוא אושר בעולם שבו אפילו הזמן לא נמצא לצידה.

ההפקה הראשונה של המחזמר נפתחה באוף ברודוויי ב-8 בדצמבר 2021, בתיאטרון לינדה גרוס  במנהטן; הוא זכה לשבחי המבקרים, וגם זכה בפרס המחזמר הטוב ביותר בפרסי דרמה דסק, לוסיל לורטל ומעגל המבקרים החיצוני. המופע עבר לאחר מכן לברודוויי, ונפתח בתיאטרון בות'  ב-10 בנובמבר 2022 (ההצגות המקדימות החלו ב-12 באוקטובר באותה שנה).

בשנת 2023 היה המחזמר מועמד לפרס טוני למחזמר הטוב ביותר.

## הפקות
הפקת הבכורה של *קימברלי אקימבו* רצה באוף-ברודוויי החל מ-8 בדצמבר 2021 ועד 15 בינואר 2022 (עם הצגות מקדימות שהחלו ב-6 בנובמבר), בתיאטרון לינדה גרוס במנהטן. להקת תיאטרון אטלנטיק  הפיקה וג'סיקה סטון ביימה. צוות השחקנים כלל את זוכת פרס הטוני ויקטוריה קלארק, ואת המועמדים לפרס הטוני סטיבן בויר, אלי מאוזי וג'סטין קולי. ההפקה כללה עיצוב במה מאת דייוויד צין; עיצוב תלבושות מאת שרה לו; עיצוב תאורה מאת לאפ צ'י צ'ו; עיצוב סאונד מאת קאי חראדה; כוראוגרפיה מאת דני מפוד; תזמור מאת ג'ון קלאנקי, עם עיבודים מוזיקליים נוספים מאת מייסי שמידט.

המופע עבר לברודוויי, לתיאטרון בות', ונפתח ב-10 בנובמבר 2022 (הצגות המוקדמות החלו ב-12 באוקטובר). בהפקה זו עיצוב התאורה נעשה על ידי אוי-סוק יו.

## רשימת שירים

## דמויות וצוות שחקנים

## מועמדויות ופרסים
### אוף-ברודוויי 2021

### ברודוויי

## ראו גם
* קימברלי אקימבו (אנגלית)
* פרוגריה

## קישורים חיצוניים
* 
* קימברלי אקימבו באתר IBDB
* קימברלי אקימבו באתר Broadway.com
* קימברלי אקימבו באתר Playbill

## הערות שוליים

קטגוריה:מחזות זמר אמריקאיים
קטגוריה:מחזות זמר זוכי פרס דרמה דסק
קטגוריה:מחזות זמר מ-2021
קטגוריה:זוכי פרס טוני למחזמר הטוב ביותר
ארכיון התיאטרון ע"ש יהודה גבאי

"**ארכיון התיאטרון ע"ש יהודה גבאי**" הוא ארכיון בנושא תיאטרון ישראלי ויהודי הנמצא כיום בספריית בית אריאלה בתל אביב-יפו.

## היסטוריה
ראשית הארכיון באוסף האפמרה של שחקן האהל יהודה גבאי, שהחל לאסוף בנעוריו כרזות, תוכניות וחפצים נוספים הקשורים לתיאטרון. עם עלייתו לארץ-ישראל, בשנת 1921, הביא עמו גבאי את האוסף ובמשך עשרות שנים פיתח והרחיב אותו. בשנת 1973, לאחר דיונים רבים, הודיעה עיריית תל אביב על קידום הקמת המוזיאון ומינוי יהודה גבאי למנהל המוזיאון. בשנת 1974 נקבע שהמוזיאון ימוקם בדירה בת חמישה חדרים ברחוב מלצ"ט 3 בתל אביב-יפו שבה התגוררה קודם לכן מאניה ביאליק ובאוקטובר 1974 הוחל בהכנת הדירה לייעודה. 

ב-20 באוקטובר 1976 נפתח האוסף כמוזיאון. בשנת 1977 הועבר המוזיאון לאחריות מוזיאון הארץ. בינואר 1977 החליטה העירייה להעביר את המוזיאון לבית העיר תל אביב-יפו, אך המעבר לא יצא אל הפועל. בשנת 1987 עלה הרעיון להעביר את המוזיאון למרכז סוזן דלל, אך גם רעיון זה לא יצא אל הפועל.

בשנת 2004 הועבר האוסף לבית אריאלה.

## קישורים חיצוניים

* ספריית שער ציון - בית אריאלה: מדורי עיון
* 
* 
* 
* 
* 

## הערות שוליים

*
קטגוריה:תיאטרון בישראל
קטגוריה:ישראל: ארכיונים
Don't Cha

"**Don't Cha**" הוא שיר שנכתב על ידי באסטה ריימס וסי-לו גרין, והופק על ידי סי-לו גרין. הפזמון הוא אינטרפולציה של השיר "Swass", שנכתב ובוצע על ידי סר מיקס-א-לוט . השיר הוקלט ופורסם במקור על ידי טורי אלאמז , זמרת הליווי לשעבר של צמד ההיפ הופ האמריקאי, אאוטקאסט. לאחר הצלחה קלה וחוסר שביעות רצון מיוניברסל רקורדס, אלאמז ויתרה על זכויותיה על השיר. יוניברסל הציעה את השיר ללהקת הדאנס האמריקאית, הפוסיקט דולז. הלהקה הקליטה מחדש את "Don't Cha", בשיתוף פעולה עם באסטה ריימס, והוציאה אותו כסינגל מוביל מאלבום האולפן הראשון שלהם, *[[PCD (אלבום)|PCD]]*.

## מיקומי שיא

## גרסת הפוסיקט דולז

הפוסיקט דולז הוציאו, בשיתוף פעולה עם באסטה ריימס, את גרסתם לשיר ב-19 באפריל 2005.

הגרסה של הפוסיקט דולז זכתה לביקורות חיוביות ממבקרי המוזיקה, שרבים מהם הדגישו אותה כרצועה בולטת מהאלבום *[[PCD (אלבום)|PCD]]*; עם זאת, חלק ממבקרי המוזיקה מתחו ביקורת על הופעתו של באסטה ריימס בשיר. השיר זכה להצלחה מסחרית, והגיע, בשיאו, למקום השני בבילבורד הוט 100, ולמקום הראשון במצעד שירי הדאנס קלאב ומצעד 100 שירי הפופ. מחוץ לארצות הברית, "Don't Cha" עמד בראש המצעדים ב-15 מדינות. ווידאו קליפ נלווה לשיר בוים על ידי פול האנטר והציג את הקבוצה עושה פעילויות שונות, כולל קפיצה על טרמפולינה ומרוצי דראג בג'יפים.

נכון לנובמבר 2022, גרסה זו הושמעה למעלה מ-393 מיליון פעמים ביוטיוב, ו-434 מיליון פעמים בספוטיפיי.

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:שירי 2004
קטגוריה:סינגלי בכורה מ-2004
קטגוריה:סינגלים מ-2005
קטגוריה:שירי באסטה ריימס
קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים הקנדי
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת A&M רקורדס
נישואי קטינים

**נישואי קטינים** הם נישואים פורמליים או בלתי פורמליים, בין קטין מתחת לגיל הבגירות (בדרך כלל גיל 18) לבין מבוגר או קטין אחר. רובם המכריע של נישואי הקטינים הם בין ילדה לגבר, ומקורם באי-שוויון המגדרי.

על אף שגיל הבגירות וגיל הנישואים נקבעים בדרך כלל לגיל 18, שניהם משתנים בין מדינות וטריטוריות, ולכן גיל הנישואים עשוי להיות גדול או קטן מגיל הבגירות במדינה/טריטוריה מסוימת. גם כאשר הגיל נקבע ל-18 שנים, מסורות תרבותיות שונות עשויות לעקוף את החקיקה, ותחומי שיפוט רבים מתירים נישואים מוקדמים יותר בהסכמת הורים או בנסיבות מיוחדות, כגון היריון בגיל הנעורים.

נישואי קטינים מפרים את זכויות הילדים, ועשויים להביא השלכות ארוכות טווח על הילדים שהתחתנו. עבור בנות, בנוסף לבעיות בריאות הנפש והיעדר גישה להזדמנויות השכלה וקריירה, עשויות לקבל תופעות לוואי שליליות כתוצאה מהיריון מוקדם (כולל היריון בגיל הנעורים) ולידה. לפי מעט מחקרים שבוצעו על בנים שנישאו בנישואים קטינים, ניתן לדעת כי ההשפעות עליהם כולל התכוננות לקויה לאחריות מסוימת כגון פרנסת המשפחה, אבהות מוקדמת והיעדר גישה לחינוך והזדמנויות קריירה. נישואי קטינים הם חלק מהנוהג של אירוסי קטינים, הכולל לרוב נישואי חוזה אזרחיים ואישור בית המשפט. הגורמים לנישואי קטינים כוללים, בין היתר, עוני, מוהר, נדוניה, מסורות תרבותיות, לחצים דתיים וחברתיים, מנהגים אזוריים, חשש שהילד יישאר לא נשוי בבגרותו, אנאלפביתיות וחוסר יכולת נתפסת של נשים לעבוד תמורת כסף. מחקר שבוצע על ידי אונסק"ו מצביע על כך שחינוך מיני מקיף יכול לסייע במניעת נישואי קטינים.

נישואי קטינים היו נפוצים לאורך ההיסטוריה וממשיכים להיות נפוצים למדי, במיוחד במדינות מתפתחות, כולל באפריקה, דרום אסיה, דרום-מזרח אסיה, מערב אסיה, אמריקה הלטינית, ואוקיאניה. עם זאת, אפילו במדינות מפותחות (כגון 44 מדינות בארצות הברית), עדיין ניתן לקיים נישואי קטינים (עם החרגות מסוימות).

השכיחות של נישואי קטינים יורדת ברוב חלקי העולם. לפי נתוני קרן החירום הבין-לאומית של האומות המאוחדות לילדים לשנת 2018, כ-21% מהנשים הצעירות ברחבי העולם (בגילאי 20 עד 24) היו נשואות בילדותן. אחוז זה מהווה ירידה של 25 אחוזים לעומת 10 שנים קודם לכן. המדינות עם השיעורים הגבוהים (למעלהה מ-50%) ביותר שנצפו של נישואי קטינים (מתחת לגיל 18) היו ניז'ר, צ'אד, מאלי, בנגלדש, גינאה, הרפובליקה המרכז-אפריקאית, מוזמביק ונפאל. על פי סקרים מרובים שבוצועו ב-2003–2009, ניז'ר, צ'אד, בנגלדש, מאלי ואתיופיה היו המדינות עם שיעורי נישואי קטינים גבוהים מ-20% מתחת לגיל 15. בכל שנה, כ-12 מיליון בנות בעולם נישאות מתחת לגיל 18.

## ראו גם
* נישואים בכפייה
* נישואים בהלכה
* גיל הנישואים
* נישואים באסלאם
* היריון בגיל נעורים
* אפקט וסטרמרק

## קישורים חיצוניים

## הערות שוליים

*
קטינים
1983 באסטרונאוטיקה

בערך זה מצוינים אירועים בולטים שהתרחשו במהלך שנת 1983 ונוגעים לתחום האסטרונאוטיקה.

## אירועים בולטים
[שמאל|ממוזער|200px|מיפוי [נגה על ידי גשושיות ונרה 15/ונרה 16]]
במהלך השנה בוצעו 129 שיגורים, מהם 100 (כ-77%) בוצעו על ידי ברית המועצות.
* 4 באפריל – טיסה ראשונה של מעבורת החלל צ'לנג'ר

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על שיגורים

## הערות שוליים

אסטרונאוטיקה
אדולף שיפר

**אדולף שיפר** (בהונגרית: **Schiffer Adolf**; אפאטין, 14 באוגוסט 1873 – בודפשט, 13 במאי 1950) היה אמן צ'לו ומלחין יהודי-הונגרי ממוצא צ'כי. אחיו של הצייר ארתור שיפר. שיפר התבלט בין מורי הצ'לו באקדמיה למוזיקה ע"ש פרנץ ליסט לאורך כשלושה עשורים.

## ביוגרפיה
אדולף שיפר נולד במשפחה יהודית כבנם של שמואל שיפר ושל תרזיה פישר. בתחילת דרכו עבד כמנהל חשבונות, תוך כדי לימוד נגינה בצ'לו. הוא הצליח להגיע לרמה מספקת להירשם ולהתקבל לאקדמיה למוזיקה ע"ש פרנץ ליסט, שם לימד אותו המלחין, הצ'לן והמורה המצוין דויד פופר, שלימים לקח אותו תחת חסותו. שיפר שימש כעוזרו של פופר, ולאחר פרישתו של זה קיבל לידיו את משרת תפקידו של כמורה לצ'לו באקדמיה, בה החזיק עד פרישתו שלו ב-1939. תלמידו הידוע ביותר היה יאנוש סטארקר, שהיה גם האחרון, אבל סטארקר לקח ממנו שיעורים פרטיים גם לאחר ששיפר פרש. פאל אברהם, מלחין האופרטות והמוזיקה לסרטים, ורה דנש, , מתיאש שייבר ולאסלו וארגה כולם היו תלמידיו של שיפר וכולם היו יהודים, שעל פי רוב היגרו לאחר מכן מהונגריה.

בכותבו על שיטות ההוראה של שיפר, סטארקר ציין כי "הוא לא השתמש בשיטה. הוא סיפק חומר, תיקן שגיאות מוזיקליות, השמיע קטעים כדי להבהיר את הצעותיו, ותיקן תנועות לא טבעיות ולא רצויות שלא התאימו למוזיקה".

ב-24 במרץ 1920, בבודפשט, נשא לאישה את ארז'בט פהר, שהייתה צעירה ממנו בשמונה שנים, בתם של דניאל פהר ושל רוזה מאניוקי.

שיפר היה המייסד של רביעיית המיתרים קמן-שיפר. הוא השתמש בקשת טאבס  שנחשב ל"טורט האנגלי" . הקשת עברה אחריו ליאנוש סטארקר, ושמו של שיפר חרוט על ראש הכסף של טורט.

## עבודתו העיקרית
* המתודולוגיה של הנגינה בצ'לו (דברי הקדמה יאנוש סטארקר, עורך אקוש פאסטור; הוצאת אתניאום 2000, בודפשט, 2001)

## ראו גם
* מי זה מי? מילון בני זמננו. בודפשט, 1937, Beta Literary Co.
* ספר המוזיקה ההונגרית. עורך אימרה מולנאר. בודפשט, 1936, אדן הוואש.

## לקריאה נוספת
* אדולף שיפר. המוזיאון הספרותי פטפי
* לקסיקון יהודי הונגרי. 1929. עורך פטר אויווארי. גישה מקוונת
* לקסיקון מוזיקלי ברוקהאוז-רימן. אד. דאלהאוס, קארל ואגנברכט, הנס היינריך. המהדורה ההונגרית. אנטל בורונקאי. בודפשט, הוצאת מוזיקה, 1985-1983.

## קישורים חיצוניים

* אדולף שיפר ב-playback.fm
* ספרו שיצא שוב בשנת 2001
* המכון למורשת לאומית - אדולף שיפר

## הערות שוליים

קטגוריה:יהודים הונגרים
קטגוריה:מורים למוזיקה בהונגריה
קטגוריה:צ'לנים יהודים
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה: הונגריה
קטגוריה:יהודים אוסטרו-הונגרים
קטגוריה:ילידי 1873
קטגוריה:הונגרים שנפטרו ב-1950